nibzard/narodne-novine-full-text-markdown huggingface dataset:
## Pravilnik o izmjenama Pravilnika o uvjetima i načinu ostvarivanja prava izh obveznog zdravstvenog osiguranja na zdravstvenu njegu u kući osigurane osobe

### NN 87/2011 (26.7.2011.), Pravilnik o izmjenama Pravilnika o uvjetima i načinu ostvarivanja prava izh obveznog zdravstvenog osiguranja na zdravstvenu njegu u kući osigurane osobe

HRVATSKI ZAVOD ZA ZDRAVSTVENO OSIGURANJE

1855

Na osnovi članka 131. Zakona o obveznom zdravstvenom osiguranju (»Narodne novine« broj 150/08., 94/09., 153/09., 71/10. i 139/10.), članka 24. Statuta Hrvatskog zavoda za zdravstveno osiguranje (»Narodne novine« broj 18/09. i 33/10.) i članka 27. stavka 3. Pravilnika o pravima, uvjetima i načinu ostvarivanja prava iz obveznog zdravstvenog osiguranja (»Narodne novine« broj 67/09., 116/09., 4/10., 13/10., 88/10. i 131/10.), Upravno vijeće Hrvatskog zavoda za zdravstveno osiguranje na 23. sjednici održanoj 29. lipnja 2011. godine donijelo je

PRAVILNIK

O IZMJENAMA PRAVILNIKA O UVJETIMA I NAČINU OSTVARIVANJA PRAVA IZ OBVEZNOG ZDRAVSTVENOG OSIGURANJA NA ZDRAVSTVENU NJEGU U KUĆI OSIGURANE OSOBE

Članak 1.

U Pravilniku o uvjetima i načinu ostvarivanja prava iz obveznog zdravstvenog osiguranja na zdravstvenu njegu u kući (88/10. i 1/11) u članku 5. stavku 2. tiskanica »NALOG Broj \_\_\_ ZA PROVOĐENJE ZDRAVSTVENE NJEGE U KUĆI« mijenja se i tiskana je uz ovaj Pravilnik.

Članak 2.

Ovaj Pravilnik stupa na snagu danom objave u »Narodnim novinama«.

Klasa: 025-04/11-01/101

Urbroj: 338-01-01-11-1

Zagreb, 29. lipnja 2011.

Predsjednik
Upravnog vijeća Hrvatskog zavoda za zdravstveno osiguranje
mr. Dražen Jurković, dr. med., v. r.

![](dodatni/416490.jpg)
![](dodatni/416491.jpg)

Pravilnik, NN 87/2011-1855
## Pravilnik o izmjenama i dopunama Pravilnika o uvjetima i načinu ostvarivanja prava na ortopedska i druga pomagala

### NN 87/2011 (26.7.2011.), Pravilnik o izmjenama i dopunama Pravilnika o uvjetima i načinu ostvarivanja prava na ortopedska i druga pomagala

HRVATSKI ZAVOD ZA ZDRAVSTVENO OSIGURANJE

1857

Na osnovi članka 19. stavka 3. i članka 87. stavka 1. točke 4. Zakona o obveznom zdravstvenom osiguranju (»Narodne novine« broj 150/08., 94/09., 153/09., 71/10., 139/10. i 49/11.) i članka 26. točke 8. Statuta Hrvatskog zavoda za zdravstveno osiguranje (»Narodne novine« broj 18/09., 33/10. i 8/11.) Upravno vijeće Hrvatskog zavoda za zdravstveno osiguranje na 23. sjednici održanoj 29. lipnja 2011. godine donijelo je

PRAVILNIK

O IZMJENAMA I DOPUNAMA PRAVILNIKA O UVJETIMA I NAČINU OSTVARIVANJA PRAVA NA ORTOPEDSKA I DRUGA POMAGALA

Članak 1.

U Pravilniku o uvjetima i načinu ostvarivanja prava na ortopedska i druga pomagala (»Narodne novine« broj 17/09., 23/09., 53/09., 116/09., 4/10., 88/10., 110/10., 113/10., 1/11. i 16/11.) u članku 97. stavci 1. i 2. mijenjaju se i glase:

»Osigurana osoba kojoj je ugovorni doktor uskratio pravo na propisivanje pomagala, odnosno odbio dati prijedlog za pomagalo ima pravo, putem izabranog doktora, zatražiti da o njezinom pravu na pomagalo stručno-medicinsku ocjenu donese ovlašteni doktor Zavoda, odnosno liječničko povjerenstvo za pomagala Direkcije Zavoda, ako je ono nadležno za odobrenje tog pomagala.

Zahtjev za stručno–medicinsku ocjenu o pravu na pomagalo podnosi se putem tiskanice propisane Pravilnikom o ovlastima i načinu rada ovlaštenih doktora i liječničkih povjerenstava Hrvatskog zavoda za zdravstveno osiguranje.«

Iza stavka 2. dodaje se novi stavak 3. koji glasi:

»Ovlašteni doktor Zavoda, odnosno liječničko povjerenstvo za pomagala Direkcije Zavoda iz stavka 1. ovog članka obvezni su stručno-medicinsku ocjenu o pravu na pomagalo donijeti u obliku nalaza, mišljenja i ocjene na propisanoj tiskanici i to odmah, a najkasnije u roku od 8 dana od dana zaprimanja zahtjeva.«

Dosadašnji stavak 3. postaje stavak 4.

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 025-04/11-01/99

Urbroj: 338-01-01-11-1

Zagreb, 29. lipnja 2011.

Predsjednik
Upravnog vijeća Hrvatskog zavoda za zdravstveno osiguranje
mr. Dražen Jurković, dr. med., v. r.

Pravilnik, NN 87/2011-1857
## Podatak o ukupnim izdacima obveznog zdravstvenog osiguranja za 2011. godinu

### NN 87/2011 (26.7.2011.), Podatak o ukupnim izdacima obveznog zdravstvenog osiguranja za 2011. godinu

HRVATSKI ZAVOD ZA ZDRAVSTVENO OSIGURANJE

1858

Na osnovi članka 35. Statuta Hrvatskog zavoda za zdravstveno osiguranje (»Narodne novine« 18/09., 33/10. i 8/11.), Hrvatski zavod za zdravstveno osiguranje objavljuje

PODATAK

O UKUPNIM IZDACIMA OBVEZNOG ZDRAVSTVENOG OSIGURANJA ZA 2010. GODINU

Obvezno zdravstveno osiguranje – izdaci

Ukupno                                             19.835.727. 249

Zdravstvena zaštita – svega             17.253.757.219

Primarna zdravstvena zaštita                   3.773.648.786

Lijekovi na recepte                                 2.837.164.658

Bolnička i specijalističko konzilijarna

zdravstvena zaštita                                  9.528.391.673

Ortopedski uređaji i pomagala                   630.498.819

Izdaci za prijevoz                                       245.481.293

Ostali oblici zdravstvene zaštite                  238.571.990

Nadoknade                                          2.227.060.051

Ostali izdaci – svega                              354.909.979

Ostali izdaci za provođenje zdr. zaštite         40.508.891

Sredstva za funkcioniranje sustava             314.401.088

Obvezno zdravstveno osiguranje – izdaci za zdravstvenu zaštitu umirovljenika i članova njihovih obitelji za 2010. godinu

Prosječan broj umirovljenika                         1.037.643

Članovi obitelji umirovljenika                           169.309

Zdravstvena zaštita – svega             8.498.196.650

Primarna zdravstvena zaštita                  1.565.482.352

Lijekovi na recepte                               1.738.610.783

Bolnička i specijalističko-konzilijarna

zdravstvena zaštita                                4.675.757.017

Ortopedski uređaji i pomagala                 414.167.367

Ostalo (putni troškovi, lijekovi)                104.179.131

Obvezno zdravstveno osiguranje – osigurane osobe – prosjek za 2010. godinu

Ukupno                                                   4.348.014

Aktivni radnici                                           1.493.148

Aktivni poljoprivrednici                                   40.647

Umirovljenici                                             1.037.643

Članovi obitelji                                           1.163.716

Ostali osiguranici                                           612.860

Klasa: 025-04/11-01/119

Urbroj: 338-01-01-11-1

Zagreb, 5. srpnja 2011.

Ravnatelj
Tihomir Strizrep, dr. med., v. r.

Ostalo, NN 87/2011-1858
## Rješenje kojim se Silvani Šeparović osnivaču obrta A.G.G. obrt za zastupanje u osiguranju, vl. Silvana Šeparović, Split, daje dozvola za obavljanje poslova zastupanja u osiguranju

### NN 87/2011 (26.7.2011.), Rješenje kojim se Silvani Šeparović osnivaču obrta A.G.G. obrt za zastupanje u osiguranju, vl. Silvana Šeparović, Split, daje dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

1860

Na temelju odredbi članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. stavak 1. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, odlučujući o zahtjevu za izdavanje dozvole za obavljanje poslova zastupanja u osiguranju Silvane Šeparović, iz Splita, Gospinica 25, osnivača obrta A.G.G. obrt za zastupanje u osiguranju, vl. Silvana Šeparović, Split, na sjednici održanoj 21. srpnja 2011. donijela je

RJEŠENJE

I. Silvani Šeparović iz Splita, Gospinica 25, osnivaču obrta A.G.G. obrt za zastupanje u osiguranju, vl. Silvana Šeparović, Split, daje se dozvola za obavljanje poslova zastupanja u osiguranju.

II. Silvana Šeparović iz Splita, Gospinica 25, osnivač obrta A.G.G. obrt za zastupanje u osiguranju, vl. Silvana Šeparović, Split, dužna je u roku od tri dana od dana primitka rješenja o upisu u obrtni registar dostaviti Hrvatskoj agenciji za nadzor financijskih usluga presliku rješenja o upisu u obrtni registar.

III. Izreka ovog rješenja objavit će se u »Narodnim novinama«.

Klasa: UP/I-453-02/11-37/58

Urbroj: 326-112-11-2

Zagreb, 21. srpnja 2011.

Predsjednik Uprave
Ante Samodol, v. r.

Rješenje, NN 87/2011-1860
## Rješenje kojim se odobrava novi Statut Zatvorenog dobrovoljnog mirovinskog fonda Sindikata pomoraca Hrvatske, kojim upravlja Croatia osiguranje mirovinsko društvo za upravljanje dobrovoljnim mirovinskim fondom d.o.o. iz Zagreba

### NN 87/2011 (26.7.2011.), Rješenje kojim se odobrava novi Statut Zatvorenog dobrovoljnog mirovinskog fonda Sindikata pomoraca Hrvatske, kojim upravlja Croatia osiguranje mirovinsko društvo za upravljanje dobrovoljnim mirovinskim fondom d.o.o. iz Zagreba

HRVATSKA AGENCIJA ZA NADZOR FINANCIJSKIH USLUGA

1862

Na temelju odredaba članka 15. točke 4. alineje 2. i članka 8. stavka 1. Zakona o Hrvatskoj agenciji za nadzor financijskih usluga (»Narodne novine« broj 140/05), članka 39. stavka 2. i članka 114.c stavka 9. Zakona o obveznim i dobrovoljnim mirovinskim fondovima (»Narodne novine« broj 49/99, 63/00, 103/03, 177/04, 71/07 i 124/10) povodom zahtjeva Croatia osiguranja mirovinskog društva za upravljanje dobrovoljnim mirovinskim fondom d.o.o. iz Zagreba, Gundulićeva 63, za odobrenje novog Statuta i Informativnog prospekta Zatvorenog dobrovoljnog mirovinskog fonda Sindikata pomoraca Hrvatske, Hrvatska agencija za nadzor financijskih usluga, 21. srpnja 2011. godine donosi

RJEŠENJE

1. Odobrava se novi Statut Zatvorenog dobrovoljnog mirovinskog fonda Sindikata pomoraca Hrvatske, kojim upravlja Croatia osiguranje mirovinsko društvo za upravljanje dobrovoljnim mirovinskim fondom d.o.o. iz Zagreba, Gundulićeva 63.

2. Odobrava se novi Informativni prospekt Zatvorenog dobrovoljnog mirovinskog fonda Sindikata pomoraca Hrvatske, kojim upravlja Croatia osiguranje mirovinsko društvo za upravljanje dobrovoljnim mirovinskim fondom d.o.o. iz Zagreba, Gundulićeva 63.

3. Izreka ovog rješenja objavit će se u »Narodnim novinama«.

Klasa: UP/I-140-01/11-33/02

Urbroj: 326-113-11-6

Zagreb, 21. srpnja 2011.

Predsjednik Uprave
Ante Samodol, v. r.

Rješenje, NN 87/2011-1862
## Rješenje kojim se odobrava novi Statut Croatia osiguranja dobrovoljnog mirovinskog fonda, kojim upravlja Croatia osiguranje mirovinsko društvo za upravljanje dobrovoljnim mirovinskim fondom d.o.o. iz Zagreba

### NN 87/2011 (26.7.2011.), Rješenje kojim se odobrava novi Statut Croatia osiguranja dobrovoljnog mirovinskog fonda, kojim upravlja Croatia osiguranje mirovinsko društvo za upravljanje dobrovoljnim mirovinskim fondom d.o.o. iz Zagreba

HRVATSKA AGENCIJA ZA NADZOR FINANCIJSKIH USLUGA

1863

Na temelju odredaba članka 15. točke 4. alineje 2. i članka 8. stavka 1. Zakona o Hrvatskoj agenciji za nadzor financijskih usluga (»Narodne novine« broj 140/05), članka 39. stavka 2. i članka 107. stavka 3. Zakona o obveznim i dobrovoljnim mirovinskim fondovima (»Narodne novine« broj 49/99, 63/00, 103/03, 177/04, 71/07 i 124/10), povodom zahtjeva Croatia osiguranja mirovinskog društva za upravljanje dobrovoljnim mirovinskim fondom d.o.o. iz Zagreba, Gundulićeva 63, za odobrenje novog Statuta i Informativnog prospekta Croatia osiguranja dobrovoljnog mirovinskog fonda, Hrvatska agencija za nadzor financijskih usluga, 21. srpnja 2011. godine donosi

RJEŠENJE

1. Odobrava se novi Statut Croatia osiguranja dobrovoljnog mirovinskog fonda, kojim upravlja Croatia osiguranje mirovinsko društvo za upravljanje dobrovoljnim mirovinskim fondom d.o.o. iz Zagreba, Gundulićeva 63.

2. Odobrava se novi Informativni prospekt Croatia osiguranja dobrovoljnog mirovinskog fonda, kojim upravlja Croatia osiguranje mirovinsko društvo za upravljanje dobrovoljnim mirovinskim fondom d.o.o. iz Zagreba, Gundulićeva 63.

3. Izreka ovog rješenja objavit će se u »Narodnim novinama«.

Klasa: UP/I-140-01/11-33/01

Urbroj: 326-113-11-6

Zagreb, 21. srpnja 2011.

Predsjednik Uprave
Ante Samodol, v. r.

Rješenje, NN 87/2011-1863
## Rješenje kojim se odobrava novi Statut Croatia osiguranja zatvorenog dobrovoljnog mirovinskog fonda, kojim upravlja Croatia osiguranje mirovinsko društvo za upravljanje dobrovoljnim mirovinskim fondom d.o.o. iz Zagreba

### NN 87/2011 (26.7.2011.), Rješenje kojim se odobrava novi Statut Croatia osiguranja zatvorenog dobrovoljnog mirovinskog fonda, kojim upravlja Croatia osiguranje mirovinsko društvo za upravljanje dobrovoljnim mirovinskim fondom d.o.o. iz Zagreba

HRVATSKA AGENCIJA ZA NADZOR FINANCIJSKIH USLUGA

1864

Na temelju odredaba članka 15. točke 4. alineje 2. i članka 8. stavka 1. Zakona o Hrvatskoj agenciji za nadzor financijskih usluga (»Narodne novine« broj 140/05), članka 39. stavka 2. i članka 114. c stavka 9. Zakona o obveznim i dobrovoljnim mirovinskim fondovima (»Narodne novine« broj 49/99, 63/00, 103/03, 177/04, 71/07 i 124/10) povodom zahtjeva Croatia osiguranja mirovinskog društva za upravljanje dobrovoljnim mirovinskim fondom d.o.o. iz Zagreba, Gundulićeva 63, za odobrenje novog Statuta i Informativnog prospekta Croatia osiguranja zatvorenog dobrovoljnog mirovinskog fonda, Hrvatska agencija za nadzor financijskih usluga, 21. srpnja 2011. godine donosi

RJEŠENJE

1. Odobrava se novi Statut Croatia osiguranja zatvorenog dobrovoljnog mirovinskog fonda, kojim upravlja Croatia osiguranje mirovinsko društvo za upravljanje dobrovoljnim mirovinskim fondom d.o.o. iz Zagreba, Gundulićeva 63.

2. Odobrava se novi Informativni prospekt Croatia osiguranja zatvorenog dobrovoljnog mirovinskog fonda, kojim upravlja Croatia osiguranje mirovinsko društvo za upravljanje dobrovoljnim mirovinskim fondom d.o.o. iz Zagreba, Gundulićeva 63.

3. Izreka ovog rješenja objavit će se u »Narodnim novinama«.

Klasa: UP/I-140-01/11-33/03

Urbroj: 326-113-11-7

Zagreb, 21. srpnja 2011.

Predsjednik Uprave
Ante Samodol, v. r.

Rješenje, NN 87/2011-1864
## Rješenje kojim se odobrava novi Statut Zatvorenog dobrovoljnog mirovinskog fonda Hrvatskih autocesta, kojim upravlja Croatia osiguranje mirovinsko društvo za upravljanje dobrovoljnim mirovinskim fondom d.o.o. iz Zagreba

### NN 87/2011 (26.7.2011.), Rješenje kojim se odobrava novi Statut Zatvorenog dobrovoljnog mirovinskog fonda Hrvatskih autocesta, kojim upravlja Croatia osiguranje mirovinsko društvo za upravljanje dobrovoljnim mirovinskim fondom d.o.o. iz Zagreba

HRVATSKA AGENCIJA ZA NADZOR FINANCIJSKIH USLUGA

1865

Na temelju odredaba članka 15. točke 4. alineje 2. i članka 8. stavka 1. Zakona o Hrvatskoj agenciji za nadzor financijskih usluga (»Narodne novine« broj 140/05), članka 39. stavka 2. i članka 114. c stavka 9. Zakona o obveznim i dobrovoljnim mirovinskim fondovima (»Narodne novine« broj 49/99, 63/00, 103/03, 177/04, 71/07 i 124/10) povodom zahtjeva Croatia osiguranja mirovinskog društva za upravljanje dobrovoljnim mirovinskim fondom d.o.o. iz Zagreba, Gundulićeva 63, za odobrenje novog Statuta i Informativnog prospekta Zatvorenog dobrovoljnog mirovinskog fonda Hrvatskih autocesta, Hrvatska agencija za nadzor financijskih usluga, 21. srpnja 2011. godine donosi

RJEŠENJE

4. Odobrava se novi Statut Zatvorenog dobrovoljnog mirovinskog fonda Hrvatskih autocesta, kojim upravlja Croatia osiguranje mirovinsko društvo za upravljanje dobrovoljnim mirovinskim fondom d.o.o. iz Zagreba, Gundulićeva 63.

5. Odobrava se novi Informativni prospekt Zatvorenog dobrovoljnog mirovinskog fonda Hrvatskih autocesta, kojim upravlja Croatia osiguranje mirovinsko društvo za upravljanje dobrovoljnim mirovinskim fondom d.o.o. iz Zagreba, Gundulićeva 63.

6. Izreka ovog rješenja objavit će se u »Narodnim novinama«.

Klasa: UP/I-140-01/11-33/05

Urbroj: 326-113-11-6

Zagreb, 21. srpnja 2011.

Predsjednik Uprave
Ante Samodol, v. r.

Rješenje, NN 87/2011-1865
## Rješenje kojim se odobrava novi Statut Zatvorenog dobrovoljnog mirovinskog fonda HEP grupe, kojim upravlja Croatia osiguranje mirovinsko društvo za upravljanje dobrovoljnim mirovinskim fondom d.o.o. iz Zagreba

### NN 87/2011 (26.7.2011.), Rješenje kojim se odobrava novi Statut Zatvorenog dobrovoljnog mirovinskog fonda HEP grupe, kojim upravlja Croatia osiguranje mirovinsko društvo za upravljanje dobrovoljnim mirovinskim fondom d.o.o. iz Zagreba

HRVATSKA AGENCIJA ZA NADZOR FINANCIJSKIH USLUGA

1866

Na temelju odredaba članka 15. točke 4. alineje 2. i članka 8. stavka 1. Zakona o Hrvatskoj agenciji za nadzor financijskih usluga (»Narodne novine« broj 140/05), članka 39. stavka 2. i članka 114. c stavka 9. Zakona o obveznim i dobrovoljnim mirovinskim fondovima (»Narodne novine« broj 49/99, 63/00, 103/03, 177/04, 71/07 i 124/10) povodom zahtjeva Croatia osiguranja mirovinskog društva za upravljanje dobrovoljnim mirovinskim fondom d.o.o. iz Zagreba, Gundulićeva 63, za odobrenje novog Statuta i Informativnog prospekta Zatvorenog dobrovoljnog mirovinskog fonda HEP grupe, Hrvatska agencija za nadzor financijskih usluga, 21. srpnja 2011. godine donosi

RJEŠENJE

1. Odobrava se novi Statut Zatvorenog dobrovoljnog mirovinskog fonda HEP grupe, kojim upravlja Croatia osiguranje mirovinsko društvo za upravljanje dobrovoljnim mirovinskim fondom d.o.o. iz Zagreba, Gundulićeva 63.

2. Odobrava se novi Informativni prospekt Zatvorenog dobrovoljnog mirovinskog fonda HEP grupe, kojim upravlja Croatia osiguranje mirovinsko društvo za upravljanje dobrovoljnim mirovinskim fondom d.o.o. iz Zagreba, Gundulićeva 63.

3. Izreka ovog rješenja objavit će se u »Narodnim novinama«.

Klasa: UP/I-140-01/11-33/4

Urbroj: 326-113-11-6

Zagreb, 21. srpnja 2011.

Predsjednik Uprave
Ante Samodol, v. r.

Rješenje, NN 87/2011-1866
## Odluka o imenovanju i prestanku mandata članova Nacionalnoga zdravstvenog vijeća

### NN 88/2011 (27.7.2011.), Odluka o imenovanju i prestanku mandata članova Nacionalnoga zdravstvenog vijeća

HRVATSKI SABOR

1869

Na temelju članka 81. Ustava Republike Hrvatske i članka 115. Zakona o zdravstvenoj zaštiti (»Narodne novine«, br. 150/08., 71/10., 139/10. i 22/11.), Hrvatski sabor na sjednici 15. srpnja 2011., donio je

ODLUKU

O IMENOVANJU I PRESTANKU MANDATA ČLANOVA NACIONALNOGA ZDRAVSTVENOG VIJEĆA

I.

Za članove Nacionalnoga zdravstvenog vijeća imenuju se:

– akademik ŽELJKO REINER,

– prof. dr. sc. KREŠIMIR ROTIM,

– prof. dr. sc. ALEN ŠUSTIĆ,

– prof. dr. sc. MATE LJUBIČIĆ,

– prof. dr. sc. KREŠIMIR GLAVINA,

– prof. dr. sc. STIPAN JANKOVIĆ,

– prof. dr. sc. JADRANKA SERTIĆ,

– prof. dr. sc. BRANKA VIZNER,

– ZDENKA GIZDIĆ.

II.

Dosadašnjim članovima Nacionalnoga zdravstvenog vijeća protekom zakonskog roka od četiri godine prestao je mandat.

Klasa: 021-13/11-07/32

Zagreb, 15. srpnja 2011.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 88/2011-1869
## Odluka o naknadama i nagradi za rad predsjednika i članova Državnog sudbenog vijeća

### NN 88/2011 (27.7.2011.), Odluka o naknadama i nagradi za rad predsjednika i članova Državnog sudbenog vijeća

VLADA REPUBLIKE HRVATSKE

1873

Na temelju članka 92. stavka 2. Zakona o Državnom sudbenom vijeću (»Narodne novine«, broj 116/2010), Vlada Republike Hrvatske je na sjednici održanoj 8. travnja 2011. godine donijela

ODLUKU

O NAKNADAMA I NAGRADI ZA RAD PREDSJEDNIKA I ČLANOVA DRŽAVNOG SUDBENOG VIJEĆA

I.

Ovom Odlukom propisuju se uvjeti i visina naknade troškova, naknade za neostvarenu plaću ili zaradu i nagrada koja pripada predsjedniku i članovima Državnog sudbenog vijeća (u daljnjem tekstu: Vijeće).

II.

Naknada troškova zbog obavljanja dužnosti člana Vijeća obuhvaća putne troškove i dnevnicu, pod uvjetima i u visini pod kojima se ta naknada priznaje korisnicima državnog proračuna.

III.

Član Vijeća ima pravo na naknadu plaće ili zarade koju nije ostvario zbog obavljanja dužnosti člana Vijeća, a prema potvrdi suda u kojem obnaša dužnost, pravnog fakulteta kod kojega je zaposlen, odnosno Hrvatskoga sabora.

IV.

Predsjedniku Vijeća pripada nagrada u paušalnom mjesečnom iznosu od 4.000,00 (četiritisuće) kuna neto.

Članu Vijeća pripada nagrada u paušalnom mjesečnom iznosu od 3.000,00 (tritisuće) kuna neto.

V.

Naknade iz točke II. ove Odluke članu Vijeća predujmit će sud u kojem obnaša dužnost, pravni fakultet kod kojeg je zaposlen, odnosno Hrvatski sabor.

Tijela iz stavka 1. ove točke imaju pravo na povrat isplaćenih sredstava na teret državnog proračuna iz sredstava osiguranih za rad Državnog sudbenog vijeća.

VI.

Naknade iz točke III. i nagrade iz točke IV. ove Odluke isplaćivat će se na teret državnog proračuna iz sredstava osiguranih za rad Državnog sudbenog vijeća.

VII.

Danom stupanja na snagu ove Odluke prestaje važiti Odluka o naknadama i nagradi za rad predsjednika i članova Državnog sudbenog vijeća (»Narodne novine«, br. 96/94, 55/96 i 12/98).

VIII.

Ova Odluka stupa na snagu danom objave u »Narodnim novinama«.

Klasa: 700-01/11-01/01

Urbroj: 5030109-11-1

Zagreb, 8. travnja 2011.

Predsjednica
Jadranka Kosor, dipl. iur., v. r.

Odluka, NN 88/2011-1873
## Odluka o naknadama i nagradi za rad predsjednika i članova Državnoodvjetničkog vijeća

### NN 88/2011 (27.7.2011.), Odluka o naknadama i nagradi za rad predsjednika i članova Državnoodvjetničkog vijeća

VLADA REPUBLIKE HRVATSKE

1874

Na temelju članka 180. stavka 2. Zakona o državnom odvjetništvu (»Narodne novine«, br. 76/2009, 153/2009, 116/2010 i 145/2010) Vlada Republike Hrvatske je na sjednici održanoj 8. travnja 2011. godine donijela

ODLUKU

O NAKNADAMA I NAGRADI ZA RAD PREDSJEDNIKA I ČLANOVA DRŽAVNOODVJETNIČKOG VIJEĆA

I.

Ovom Odlukom propisuju se uvjeti i visina naknade troškova, naknade za neostvarenu plaću ili zaradu i nagrada koja pripada predsjedniku i članovima Državnoodvjetničkog vijeća (u daljnjem tekstu: Vijeće).

II.

Naknada troškova zbog obavljanja dužnosti člana Vijeća obuhvaća putne troškove i dnevnicu, pod uvjetima i u visini pod kojima se ta naknada priznaje korisnicima državnog proračuna.

III.

Član Vijeća ima pravo na naknadu plaće ili zarade koju nije ostvario zbog obavljanja dužnosti člana Vijeća, a prema potvrdi državnog odvjetništva u kojem obnaša dužnost, pravnog fakulteta kod kojega je zaposlen, odnosno Hrvatskoga sabora.

IV.

Predsjedniku Vijeća pripada nagrada u paušalnom mjesečnom iznosu od 4.000,00 (četiritisuće) kuna neto.

Članu Vijeća pripada nagrada u paušalnom mjesečnom iznosu od 3.000,00 (tritisuće) kuna neto.

V.

Naknade iz točke II. ove Odluke članu Vijeća predujmit će državno odvjetništvo u kojem obnaša dužnost, pravni fakultet kod kojeg je zaposlen, odnosno Hrvatski sabor.

Tijela iz stavka 1. ove točke imaju pravo na povrat isplaćenih sredstava na teret državnog proračuna iz sredstava osiguranih za rad Državnoodvjetničkog vijeća.

VI.

Naknade iz točke III. i nagrade iz točke IV. ove Odluke isplaćivat će se na teret državnog proračuna iz sredstava osiguranih za rad Državnoodvjetničkog vijeća.

VII.

Danom stupanja na snagu ove Odluke prestaje važiti Odluka o naknadama i nagradi za rad predsjednika i članova Državnoodvjetničkog vijeća (»Narodne novine«, br. 10/2002 i 24/2002).

VIII.

Ova Odluka stupa na snagu danom objave u »Narodnim novinama«.

Klasa: 701-01/11-01/02

Urbroj: 5030109-11-1

Zagreb, 8. travnja 2011.

Predsjednica
Jadranka Kosor, dipl. iur., v. r.

Odluka, NN 88/2011-1874
## Odluka o izmjenama Odluke o osnivanju Nacionalnog vijeća za zaštitu potrošača

### NN 88/2011 (27.7.2011.), Odluka o izmjenama Odluke o osnivanju Nacionalnog vijeća za zaštitu potrošača

VLADA REPUBLIKE HRVATSKE

1878

Na temelju članka 123. stavaka 1., 2., 5. i 10. Zakona o zaštiti potrošača (»Narodne novine«, br. 79/2007, 125/2007, 75/2009, 79/2009, 89/2009 i 133/2009), Vlada Republike Hrvatske je na sjednici održanoj 7. srpnja 2011. godine donijela

ODLUKU

O IZMJENAMA ODLUKE O OSNIVANJU NACIONALNOG VIJEĆA ZA ZAŠTITU POTROŠAČA

I.

U Odluci o osnivanju Nacionalnog vijeća za zaštitu potrošača (»Narodne novine«, br. 21/2008, 81/2008, 90/2008, 92/2008, 43/2009, 96/2009, 150/2009, 27/2010 i 124/2010), u točki II. podstavak 10. mijenja se i glasi:

»– Mirna Maržić, sutkinja Visokog trgovačkog suda Republike Hrvatske – članica,

Gorana Aralica Martinović, sutkinja Visokog trgovačkog suda Republike Hrvatske – zamjenska članica;«

II.

Točka IV. mijenja se i glasi:

»Za tajnicu se imenuje Tina Markuš, Ministarstvo gospodarstva, rada i poduzetništva.«.

III.

Točka V. mijenja se i glasi:

»Za rad članova Vijeća koji nisu zaposlenici u središnjim tijelima državne uprave utvrđuje se naknada u iznosu od 150,00 kuna po prisustvu na sjednici.«.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 330-01/11-02/01

Urbroj: 5030116-11-1

Zagreb, 7. srpnja 2011.

Predsjednica
Jadranka Kosor, dipl. iur., v. r.

Odluka, NN 88/2011-1878
## Pravilnik o izmjenama Pravilnika o izobrazbi i stručnom ispitu djelatnika u humanitarnom razminiranju

### NN 88/2011 (27.7.2011.), Pravilnik o izmjenama Pravilnika o izobrazbi i stručnom ispitu djelatnika u humanitarnom razminiranju

MINISTARSTVO UNUTARNJIH POSLOVA

1884

Na temelju članka 67. stavka 1. podstavka 5. Zakona o humanitarnom razminiranju (»Narodne novine«, broj: 153/05., 63/07. i 152/08.), ministar unutarnjih poslova, donosi

PRAVILNIK

O IZMJENAMA PRAVILNIKA O IZOBRAZBI I STRUČNOM ISPITU DJELATNIKA U HUMANITARNOM RAZMINIRANJU

Članak 1.

U Pravilniku o izobrazbi i stručnom ispitu djelatnika u humanitarnom razminiranju (»Narodne novine« br. 42/2007.) u Programu temeljne izobrazbe za pirotehničare koji je tiskan uz ovaj Pravilnik i njegov je sastavni dio u podnaslovu »PRAKTIČNI DIO« točka 8. mijenja se i glasi:

»8. Uklanjanje mina iznenađenja i improviziranih mina 16«.

Točka 9. briše se.

Točka 10. mijenja se glasi:

»10. Organizacija pretraživanja terena 40«.

Točka 12. mijenja se i glasi:

»12. Prva pomoć 8 sati«

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Broj: 511-01-152-33213/2011

Zagreb, 18. srpnja 2011.

Ministar
Tomislav Karamarko, v. r.

Pravilnik, NN 88/2011-1884
## Rješenje Ministarstva gospodarstva, rada i poduzetništva klasa: UP/I-115-01/11-04/10, urbroj: 526-08-03/2-11-6 od 12. srpnja 2011. za ZM-MONTAG d.o.o, iz Zagreba

### NN 88/2011 (27.7.2011.), Rješenje Ministarstva gospodarstva, rada i poduzetništva klasa: UP/I-115-01/11-04/10, urbroj: 526-08-03/2-11-6 od 12. srpnja 2011. za ZM-MONTAG d.o.o, iz Zagreba

MINISTARSTVO GOSPODARSTVA, RADA I PODUZETNIŠTVA

1887

Na zahtjev ZM-MONTAG d.o.o., iz Zagreba, Veslačka 2/6, OIB: 67750890782, a na temelju članka 91. stavka 4. Zakona o zaštiti na radu (»Narodne novine«, broj 59/96, 94/96, 114/03, 100/04, 86/08, 116/08 i 75/09) i članka 16. stavka 1. Pravilnika o uvjetima pod kojima pravne osobe mogu obavljati poslove zaštite na radu (»Narodne novine«, broj 114/02 i 126/03), ministarstvo gospodarstva, rada i poduzetništva donosi

RJEŠENJE

I.

ZM-MONTAG d.o.o., iz Zagreba, Veslačka 2/6, OIB: 67750890782, ispunjava uvjete za obavljanje poslova zaštite na radu, te se ovlašćuje da u okviru svoje djelatnosti može obavljati sljedeće poslove:

1) izrada procjena opasnosti;

2) osposobljavanja radnika za rad na siguran način.

O obavljenim ispitivanjima, navedeno društvo je ovlašteno izdavati isprave.

II.

Poslove iz točke I. ovog rješenja navedeno društvo može obavljati dok ispunjava propisane uvjete, a o svim promjenama koje se odnose na ispunjavanje uvjeta društvo je obvezno obavijestiti ovo ministarstvo u roku od 15 dana od dana nastale promjene.

III.

Ovo rješenje objavit će se u »Narodnim novinama«.

Klasa: UP/I-115-01/11-04/10

Urbroj: 526-08-03/2-11-6

Zagreb, 12. srpnja 2011.

Ministar
mr. sc. Đuro Popijač, v. r.

Rješenje, NN 88/2011-1887
## Odluka o postavljanju mr. sc. Andree Gustović Ercegovac za izvanrednu i opunomoćenu veleposlanicu Republike Hrvatske u Republici Moldovi, sa sjedištem u Bukureštu

### NN 89/2011 (29.7.2011.), Odluka o postavljanju mr. sc. Andree Gustović Ercegovac za izvanrednu i opunomoćenu veleposlanicu Republike Hrvatske u Republici Moldovi, sa sjedištem u Bukureštu

PREDSJEDNIK REPUBLIKE HRVATSKE

1894

Na temelju odredbe članka 99. stavka 3. Ustava Republike Hrvatske (»Narodne novine«, broj 85/10 – pročišćeni tekst), članka 22. Zakona o vanjskim poslovima (»Narodne novine« broj 48/96), točke II. podtočke 8. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednice Vlade Republike Hrvatske klasa: T-018-07/10-01/45, urbroj: 50304/2-11-03 od 7. srpnja 2011., kojim je predsjednica Vlade Republike Hrvatske dala prethodni supotpis, donosim

ODLUKU

O POSTAVLJANJU IZVANREDNE I OPUNOMOĆENE VELEPOSLANICE REPUBLIKE HRVATSKE

mr. sc. ANDREA GUSTOVIĆ ERCEGOVAC, izvanredna i opunomoćena veleposlanica Republike Hrvatske u Rumunjskoj, sa sjedištem u Bukureštu, postavlja se i za izvanrednu i opunomoćenu veleposlanicu Republike Hrvatske u Republici Moldovi, sa sjedištem u Bukureštu.

Ova Odluka stupa na snagu danom donošenja.

Klasa: 018-07/11-02/07

Urbroj: 71-05-03/1-11-3

Zagreb,21. srpnja 2011

Predsjednik
Republike Hrvatske
prof. dr. sc. Ivo Josipović, v. r.

Odluka, NN 89/2011-1894
## Odluka o postavljanju Mire Martinec za izvanrednu i opunomoćenu veleposlanicu Republike Hrvatske u Republici Koreji, sa sjedištem u Tokiju

### NN 89/2011 (29.7.2011.), Odluka o postavljanju Mire Martinec za izvanrednu i opunomoćenu veleposlanicu Republike Hrvatske u Republici Koreji, sa sjedištem u Tokiju

PREDSJEDNIK REPUBLIKE HRVATSKE

1895

Na temelju odredbe članka 99. stavka 3. Ustava Republike Hrvatske (»Narodne novine«, broj 85/10 – pročišćeni tekst), članka 22. Zakona o vanjskim poslovima (»Narodne novine« broj 48/96), točke II. podtočke 8. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednice Vlade Republike Hrvatske klasa: T-018-07/10-01/41, urbroj: 50304/2-11-03 od 7. srpnja 2011., kojim je predsjednica Vlade Republike Hrvatske dala prethodni supotpis, donosim

ODLUKU

O POSTAVLJANJU IZVANREDNE I OPUNOMOĆENE VELEPOSLANICE REPUBLIKE HRVATSKE

MIRA MARTINEC, izvanredna i opunomoćena veleposlanica Republike Hrvatske u Japanu, sa sjedištem u Tokiju, postavlja se i za izvanrednu i opunomoćenu veleposlanicu Republike Hrvatske u Republici Koreji, sa sjedištem u Tokiju.

Ova Odluka stupa na snagu danom donošenja.

Klasa: 018-07/11-02/08

Urbroj: 71-05-03/1-11-3

Zagreb, 21. srpnja 2011.

Predsjednik
Republike Hrvatske
prof. dr. sc. Ivo Jospović, v. r.

Odluka, NN 89/2011-1895
## Pravilnik o prestanku važenja Pravilnika o ograničenjima jakosti elektromagnetskih polja za radijsku opremu i telekomunikacijsku terminalnu opremu

### NN 89/2011 (29.7.2011.), Pravilnik o prestanku važenja Pravilnika o ograničenjima jakosti elektromagnetskih polja za radijsku opremu i telekomunikacijsku terminalnu opremu

MINISTARSTVO MORA, PROMETA I INFRASTRUKTURE

1897

Na temelju članka 95. stavka 2. Zakona o elektroničkim komunikacijama (»Narodne novine«, br. 73/08.) ministar mora, prometa i infrastrukture donosi

PRAVILNIK

O PRESTANKU VAŽENJA PRAVILNIKA O OGRANIČENJIMA JAKOSTI ELEKTROMAGNETSKIH POLJA ZA RADIJSKU OPREMU I TELEKOMUNIKACIJSKU TERMINALNU OPREMU

Članak 1.

Danom stupanja na snagu ovoga Pravilnika prestaje važiti Pravilnik o ograničenjima jakosti elektromagnetskih polja za radijsku opremu i telekomunikacijsku terminalnu opremu (»Narodne novine«, br. 183/04.), osim odredaba članka 7., 9., 10. i 11. te tablice 4. iz dodatka 3. koje prestaju važiti danom stupanja na snagu pravilnika Hrvatske agencije za poštu i elektroničke komunikacije kojim će se propisati posebni uvjeti postavljanja i uporabe određenih vrsta radijskih postaja te način i uvjeti obavljanja izračuna i mjerenja vrijednosti elektromagnetskog polja.

Članak 2.

Ovaj Pravilnik stupa na snagu danom objave u »Narodnim novinama«.

Klasa: 011-01/11-02/58

Urbroj: 530-10-11-1

Zagreb, 26. srpnja 2011.

Ministar
Božidar Kalmeta, v. r.

Pravilnik, NN 89/2011-1897
## Pravilnik o izmjenama Pravilnika o uspostavljanju programa mjerenja učinkovitosti usluga u zračnoj plovidbi i mrežnih funkcija

### NN 89/2011 (29.7.2011.), Pravilnik o izmjenama Pravilnika o uspostavljanju programa mjerenja učinkovitosti usluga u zračnoj plovidbi i mrežnih funkcija

MINISTARSTVO MORA, PROMETA  I INFRASTRUKTURE

1898

Na temelju članka 149. stavka 3. Zakona o zračnom prometu (»Narodne novine«, broj 69/09), ministar mora, prometa i infrastrukture donosi

PRAVILNIK

O IZMJENAMA PRAVILNIKA O USPOSTAVLJANJU PROGRAMA MJERENJA UČINKOVITOSTI USLUGA U ZRAČNOJ PLOVIDBI I MREŽNIH FUNKCIJA

Članak 1.

U Pravilniku o uspostavljanju programa mjerenja učinkovitosti usluga u zračnoj plovidbi i mrežnih funkcija (»Narodne novine«, broj 32/11), u članku 3. stavku 4. riječi »prvi izvještajni period« zamjenjuju se riječima »prvo izvještajno razdoblje«.

Članak 2.

Članak 8. mijenja se i glasi:

»(1) Agencija za civilno zrakoplovstvo će najkasnije do 31. prosinca 2011. propisati format, uvjete i načine osiguranja razmjene podataka, iz članka 3. stavka 9. ovoga Pravilnika.

(2) Odredbe ovoga Pravilnika koje se odnose na mjerenje ključnog pokazatelja učinkovitosti u vezi isplativosti, primjenjuju se od 1. siječnja 2015. Svi subjekti na koje se ovaj Pravilnik odnosi, dužni su pravovremeno započeti aktivnosti za primjenu odredaba ovoga Pravilnika koje se odnose na mjerenje ključnog pokazatelja učinkovitosti u vezi isplativosti od 1. siječnja 2015.«

Članak 3.

U cijelom tekstu Pravilnika kratica »KPP« zamjenjuje se kraticom »KPI«, a riječi »referentno razdoblje« u određenom padežu zamjenjuju se riječima »izvještajno razdoblje« u odgovarajućem padežu.

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/11-02/16

Urbroj: 530-09-11-5

Zagreb, 22. srpnja 2011.

Ministar
mora, prometa i infrastrukture
Božidar Kalmeta, v. r.

Pravilnik, NN 89/2011-1898
## Pravilnik o posebnim kriterijima za provedbu seroloških testova za praćenje učinkovitosti cjepiva protiv bjesnoće

### NN 89/2011 (29.7.2011.), Pravilnik o posebnim kriterijima za provedbu seroloških testova za praćenje učinkovitosti cjepiva protiv bjesnoće

MINISTARSTVO POLJOPRIVREDE, RIBARSTVA I RURALNOG RAZVOJA

1901

Na temelju članka 17. stavka 3. Zakona o veterinarstvu (»Narodne novine« br. 41/07 i 55/11), ministar poljoprivrede, ribarstva i ruralnog razvoja donosi

PRAVILNIK

O POSEBNIM KRITERIJIMA ZA PROVEDBU SEROLOŠKIH TESTOVA ZA PRAĆENJE UČINKOVITOSTI CJEPIVA PROTIV BJESNOĆE[[1]](#footnote-29081-1)

Članak 1.

1) Laboratorij za provedbu serološkog testiranja učinkovitosti cjepiva protiv bjesnoće mora biti ocijenjen od laboratorija iz Dodatka I ovoga Pravilnika.

2) Ocjena iz stavka 1. ovoga članka mora biti zadovoljavajuća.

Članak 2.

1) Evidenciju o odobrenim laboratorijima za provedbu seroloških testova za praćenje učinkovitosti cjepiva protiv bjesnoće vodi nadležno tijelo.

2) Evidencija iz stavka 1. ovoga članka mora biti dostupna zemljama članicama Europske unije i javnosti.

Članak 3.

Odredbe ovog Pravilnika ne dovode u pitanje provedbu Pravilnika o ovlašćivanju službenih i referentnih laboratorija u području provedbe veterinarske djelatnosti (»Narodne novine« br. 102/10).

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/11-01/118

Urbroj: 525-06-1-0246/11-1

Zagreb, 21. lipnja 2011.

Potpredsjednik Vlade
Republike Hrvatske i ministar
Petar Čobanković, v. r.

**DODATAK I.**

AFSSA, Nancy

Laboratoire d'études sur la rage et la pathologie des animaux sauvages

Domaine de Pixérécourt

BP 9

F-54220 Malzéville

Tel: (00-33) 383 29 89 50

Fax: (00-33) 383 29 89 59

E-mail: maubert@fitech.fr

[[1](#footnote-29081-1-backlink)] Pravilnikom se preuzimaju odredbe Odluke Vijeća 2000/258/EZ u pogledu ispitivanje stručnosti za održavanje odobrenja laboratorija radi vršenja seroloških ispitivanja za nadzor nad učinkovitošću cjepiva protiv bjesnoće.

Pravilnik, NN 89/2011-1901
## Pravilnik o provedbi Pravilnika o posebnim kriterijima za provedbu seroloških testova za praćenje učinkovitosti cjepiva protiv bjesnoće

### NN 89/2011 (29.7.2011.), Pravilnik o provedbi Pravilnika o posebnim kriterijima za provedbu seroloških testova za praćenje učinkovitosti cjepiva protiv bjesnoće

MINISTARSTVO POLJOPRIVREDE, RIBARSTVA I RURALNOG RAZVOJA

1903

Na temelju članka 17. stavka 3. Zakona o veterinarstvu (»Narodne novine« br. 41/07 i 55/11), ministar poljoprivrede, ribarstva i ruralnog razvoja donosi

PRAVILNIK

O PROVEDBI PRAVILNIKA O POSEBNIM KRITERIJIMA ZA PROVEDBU SEROLOŠKIH TESTOVA ZA PRAĆENJE UČINKOVITOSTI CJEPIVA PROTIV BJESNOĆE[[1]](#footnote-29081-1)

Godišnja međulaboratorijska testiranja

Članak 1.

1) Svaki laboratorij koji je ovlašten za provedbu seroloških testova za praćenje učinkovitosti cjepiva protiv bjesnoće u skladu s člankom 1. Pravilnika o posebnim kriterijima za provedbu seroloških testova za praćenje učinkovitosti cjepiva protiv bjesnoće[[2]](#footnote-29081-2), dužan je svake godine sudjelovati u međulaboratorijskom testiranju (engl. proficiency test).

2) Međulaboratorijsko testiranje provodi laboratorij francuske Agencije za sigurnost hrane, Nancy (Agence française de sécurité sanitaire des aliments de Nancy, AFSSA, Nancy), u daljnjem tekstu: AFSSA.

Održavanje odobrenja dodijeljenog laboratoriju

Članak 2.

Odobrenje dodijeljeno laboratoriju u skladu s člankom 1. Pravilnika o posebnim kriterijima za provedbu seroloških testova za praćenje učinkovitosti cjepiva protiv bjesnoće3 održava se pod uvjetom da je ocjena u izvješću koje je izradila AFSSA, nakon međulaboratorijskog testiranja iz članka 1. ovoga Pravilnika zadovoljavajuća.

Stupanje na snagu

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/11-01/119

Urbroj: 525-06-1-0246/11-1

Zagreb, 21. lipnja 2011.

Potpredsjednik Vlade
Republike Hrvatske i ministar
Petar Čobanković, v. r.

[[1](#footnote-29081-1-backlink)] Pravilnikom se preuzimaju odredbe Odluke Komisije 2010/436/EU od 9. kolovoza 2010. o provedbi Odluke Vijeća 2000/258/EZ u pogledu ispitivanje stručnosti za održavanje odobrenja laboratorija radi vršenja seroloških ispitivanja za nadzor nad učinkovitošću cjepiva protiv bjesnoće.

[[2](#footnote-29081-2-backlink)], 3 Člankom 3. Pravilnika kojom se određuje poseban institut zadužen za ustrojavanje kriterija za standardizaciju seroloških testova za praćenje učinkovitosti cjepiva protiv bjesnoće preuzete su odredbe članka 3. Odluke Vijeća 2000/258/EZ u pogledu ispitivanje stručnosti za održavanje odobrenja laboratorija radi vršenja seroloških ispitivanja za nadzor nad učinkovitošću cjepiva protiv bjesnoće.

Pravilnik, NN 89/2011-1903
## Pravilnik o izmjenama i dopunama Pravilnika o proglašavanju turističkih općina i gradova i o razvrstavanju naselja u turističke razrede

### NN 89/2011 (29.7.2011.), Pravilnik o izmjenama i dopunama Pravilnika o proglašavanju turističkih općina i gradova i o razvrstavanju naselja u turističke razrede

MINISTARSTVO TURIZMA

1907

Na temelju članka 8. stavka 2. Zakona o članarinama u turističkim zajednicama (»Narodne novine«, broj 152/08. i 88/10.), ministar turizma donosi

PRAVILNIK

O IZMJENAMA I DOPUNAMA PRAVILNIKA O PROGLAŠAVANJU TURISTIČKIH OPĆINA I GRADOVA I O RAZVRSTAVANJU NASELJA U TURISTIČKE RAZREDE

Članak 1.

U Pravilniku o proglašavanju turističkih općina i gradova i o razvrstavanju naselja u turističke razrede (»Narodne novine«, broj 122/09., 9/10.-isp., 61/10. i 82/10. i 36/11.) u Tabeli I u točki II. KRAPINSKO-ZAGORSKA ŽUPANIJA, u popisu općina, iza općine Gornja Stubica dodaje se općina Hum na Sutli uz koju se u popisu razreda dodaje razred D, a za pripadajuće naselje Hum na Sutli razred C.

U točki VIII. PRIMORSKO-GORANSKA ŽUPANIJA, u popisu gradova, u gradu CRIKVENICI za naselje Jadranovo razred B mijenja se u razred A, a u popisu općina u općini Matulji za naselje Rupa razred B mijenja se u razred C.

U točki XVII. SPLITSKO-DALMATINSKA ŽUPANIJA u popisu gradova, u gradu Splitu za naselje Slatine razred C mijenja se u razred B.

U točki XVIII. ISTARSKA ŽUPANIJA u popisu općina, za općinu Kaštelir-Labinci- Castelliere-S. Domenica razred D mijenja se u razred C, a za pripadajuća naselja Labinci-S. Domenica i Rogovići razred C mijenja se u razred B.

U točki XIX. DUBROVAČKO-NERETVANSKA ŽUPANIJA u popisu općina, za općinu Župa dubrovačka razred D mijenja se u razred C.

Članak 2.

Ovaj Pravilnik stupa na snagu 1. siječnja 2012. godine i objavit će se u »Narodnim novinama«.

Klasa: 011-01/11-01/55

Urbroj: 529-05-11-01

Zagreb, 21. srpnja 2011.

Ministar
Damir Bajs, v. r.

Pravilnik, NN 89/2011-1907
## Odluka o izmjeni Odluke o načinu otvaranja transakcijskih računa

### NN 89/2011 (29.7.2011.), Odluka o izmjeni Odluke o načinu otvaranja transakcijskih računa

HRVATSKA NARODNA BANKA

1908

Na temelju članka 58. stavka 4. i članka 60. stavka 3. Zakona o platnom prometu (»Narodne novine«, br. 133/2009.) i članka 43. stavka 2. točke 9. Zakona o Hrvatskoj narodnoj banci (»Narodne novine«, br. 75/2008.) guverner Hrvatske narodne banke donosi

ODLUKU

O IZMJENI ODLUKE O NAČINU OTVARANJA TRANSAKCIJSKIH RAČUNA

I.

U Odluci o načinu otvaranja transakcijskih računa (»Narodne novine«, br. 3/2011., 35/2011. i 50/2011.) u Prilog 1. Abecedni popis država i zemalja i njihovih oznaka unose se sljedeće izmjene:

1. Pod entitetom »BONAIRE, SVETI EUSTAZIJE I SABA« učinjena je izmjena u službenom nazivu te on sada glasi:

|  |  |  |  |  |
| --- | --- | --- | --- | --- |
| BONAIRE, SVETI EUSTAZIJE | BONAIRE, SINT EUSTATIUS | BQ | BES | 535 |
| I SABA | AND SABA |  |  |  |
| Bonaire, Sveti Eustazije i Saba | Bonaire, Sint Eustatius and Saba |  |  |  |

2. Pod entitetom »FIDŽI« učinjena je izmjena u službenom nazivu te on sada glasi:

|  |  |  |  |  |
| --- | --- | --- | --- | --- |
| FIDŽI | FIJI | FJ | FJI | 242 |
| Republika Fidži | Republic of Fiji |  |  |  |

3. Pod entitetom »MIJANMAR« učinjena je izmjena u službenom nazivu te on sada glasi:

|  |  |  |  |  |
| --- | --- | --- | --- | --- |
| MIJANMAR | MYANMAR | MM | MMR | 104 |
| Republika Mijanmarska Unija | Republic of the Union of Myanmar |  |  |  |

4. Pod entitetom »NIUE« učinjena je izmjena u službenom nazivu te on sada glasi:

|  |  |  |  |  |
| --- | --- | --- | --- | --- |
| NIUE | NIUE | NU | NIU | 570 |
| Niue | Niue |  |  |  |

II.

Ova Odluka stupa na snagu danom objave u »Narodnim novinama«.

O. br.: 215-020/07-11/ŽR

Zagreb, 21. srpnja 2011.

Guverner
Hrvatske narodne banke
dr. sc. Željko Rohatinski, v. r.

Odluka, NN 89/2011-1908
## Odluka o izdavanju numizmatičkih kompleta kovanog novca Republike Hrvatske, kuna i lipa, s oznakom godine kovanja "2011."

### NN 89/2011 (29.7.2011.), Odluka o izdavanju numizmatičkih kompleta kovanog novca Republike Hrvatske, kuna i lipa, s oznakom godine kovanja "2011."

HRVATSKA NARODNA BANKA

1909

Na temelju Odluke o donošenju Plana izdavanja prigodnoga kovanog novca i numizmatičkih kompleta u 2011. godini, koju je Savjet Hrvatske narodne banke pod Z. br. 1724/2010. donio na sjednici održanoj 21. listopada 2010., te članka 22. i članka 42. stavka 3. točke 14. Zakona o Hrvatskoj narodnoj banci (»Narodne novine«, br. 75/2008.) guverner Hrvatske narodne banke donio je

ODLUKU

O IZDAVANJU NUMIZMATIČKIH KOMPLETA KOVANOG NOVCA REPUBLIKE HRVATSKE, KUNA I LIPA, S OZNAKOM GODINE KOVANJA »2011.«

1. Hrvatska narodna banka izdaje numizmatički komplet kovanog novca Republike Hrvatske, kuna i lipa, s oznakom godine kovanja »2011.«.

2. Hrvatska narodna banka izdaje numizmatički komplet iz točke 1. ove Odluke u količini od 1000 komada.

3. Kovanice kuna i lipa, uložene u numizmatičke komplete, izrađene su tehnikom kovanja kojom se postiže kakvoća visokoga kovničkog sjaja i zataljene su u plastične omote pravokutnog oblika, dimenzija 166 x 111 mm.

4. Izgled kovanica od 5, 2 i 1 kune te 50, 20, 10, 5, 2 i 1 lipe, uloženih u numizmatičke komplete, istovjetan je izgledu navedenih apoena utvrđenom u Odluci o apoenima i osnovnim obilježjima novčanica i kovanog novca kune i lipe (»Narodne novine«, br. 37/1994.), s tim da će navedeni apoeni nositi godinu »2011.« kao oznaku godine kovanja.

5. Numizmatički komplet kovanog novca kuna i lipa s oznakom godine kovanja »2011.« prodavat će se po cijeni od 95,00 kuna za komad, uvećanoj za PDV.

6. Hrvatska narodna banka prodavat će numizmatičke komplete na vlastitom prodajnom mjestu i posredovanjem trgovačkih društava.

7. Ova Odluka stupa na snagu danom objave u »Narodnim novinama«.

O. br. 208-020/07-11/ŽR

Zagreb, 11. srpnja 2011.

Guverner
Hrvatske narodne banke
dr. sc. Željko Rohatinski, v. r.

Odluka, NN 89/2011-1909
## Odluka o Pravilima za statutarnu certifikaciji pomorskih brodova, Dio - 14.- Radiooprema, izmjene i dopune br. 2 (2011.)

### NN 89/2011 (29.7.2011.), Odluka o Pravilima za statutarnu certifikaciji pomorskih brodova, Dio - 14.- Radiooprema, izmjene i dopune br. 2 (2011.)

HRVATSKI REGISTAR BRODOVA

1910

Na temelju stavka 3., čl. 1019. Pomorskog zakonika Republike Hrvatske (»Narodne novine« 181/2004, 76/2007, 146/2008 i 61/2011) Upravno vijeće Hrvatskog registra brodova donosi

ODLUKU

O PRAVILIMA ZA STATUTARNU CERTIFIKACIJU POMORSKIH BRODOVA, Dio 14. – RADIOOPREMA, Izmjene i dopune br. 2 (2011.)

1.1 Donose se Pravila za statutarnu certifikaciju pomorskih brodova, Dio 14. – RADIOOPREMA (2009.) – Izmjene i dopune 2 (2011.), koji sadrži ove odsjeke:

1. Opći zahtjevi

1.2 Izmjene i dopune broj 1., Pravila iz toč. 1.1 ove odluke stupaju na snagu 1. kolovoza 2011. godine.

Broj: 1175/KN/JB

Split, 22. srpnja 2011.

Predsjednik
Upravnog vijeća
Mario Babić, v. r.

Odluka, NN 89/2011-1910
## Odluka o Pravilima za statutarnu certifikaciju pomorskih brodova, dio 16.- Pomagala za navigaciju (2011.)

### NN 89/2011 (29.7.2011.), Odluka o Pravilima za statutarnu certifikaciju pomorskih brodova, dio 16.- Pomagala za navigaciju (2011.)

HRVATSKI REGISTAR BRODOVA

1911

Na temelju stavka 3., čl. 1019. Pomorskog zakonika Republike Hrvatske (»Narodnim novinama« 181/2004, 76/2007, 146/2008 i 61/2011) Upravno vijeće Hrvatskog registra brodova donosi

ODLUKU

O PRAVILIMA ZA STATUTARNU CERTIFIKACIJU POMORSKIH BRODOVA, Dio 16. – POMAGALA ZA NAVIGACIJU (2011.)

1.1 Donose se Pravila za statutarnu certifikaciju pomorskih brodova, Dio 16. – POMAGALA ZA NAVIGACIJU (2011.), koja sadrže ove odsjeke:

1. Opći zahtjevi

2. Zahtjevi za opremanje brodova navigacijskim sustavima i opremom

3. Izvedba i postavljanje pomagala za navigaciju na brodu

1.2 Pravila iz toč. 1.1 ove odluke stupaju na snagu 1. kolovoza 2011. godine.

1.3 Stupanjem na snagu ovih pravila, prestaju vrijediti Pravila za tehnički nadzor pomorskih brodova, Dio 16. – POMAGALA ZA NAVIGACIJU iz 2009. godine, objavljena u »Narodnim novinama« br. 132/2009.

Broj: 1176/KN/JB

Split, 22. srpnja 2011.

Predsjednik
Upravnog vijeća
Mario Babić, v. r.

Odluka, NN 89/2011-1911
## Odluka o Pravilima za statutarnu certifikaciju pomorskih brodova, Pomorska oprema (2011.)

### NN 89/2011 (29.7.2011.), Odluka o Pravilima za statutarnu certifikaciju pomorskih brodova, Pomorska oprema (2011.)

HRVATSKI REGISTAR BRODOVA

1912

Na temelju stavka 3., čl. 1019. Pomorskog zakonika Republike Hrvatske (»Narodne novine« 181/2004, 76/2007, 146/2008 i 61/2011) Upravno vijeće Hrvatskog registra brodova donosi

ODLUKU

O PRAVILIMA ZA STATUTARNU CERTIFIKACIJU POMORSKIH BRODOVA, POMORSKA OPREMA (2011.)

1.1 Donose se Pravila za statutarnu certifikaciju pomorskih brodova, POMORSKA OPREMA (2011.), koja sadrže ove odsjeke:

1. Općenito

1. Postupci ocjene sukladnosti

2. Tehnička dokumentacija

3. Provedba ispitivanja

Dodatak I.

Dodatak II.

1.2 Pravila iz toč. 1.1 ove odluke stupaju na snagu 1. kolovoza 2011. godine.

1.3 Stupanjem na snagu ovih pravila, prestaju vrijediti Pravila za statutarnu certifikaciju pomorskih brodova, POMORSKA OPREMA iz 2009. god. objavljena u »Narodnim novinama« br. 85/2009.

Broj: 1177/KN/JB

Split, 22. srpnja 2011.

Predsjednik
Upravnog vijeća
Mario Babić, v. r.

Odluka, NN 89/2011-1912